|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS** **DOMES LĒMUMS**

Gulbenē

|  |  |
| --- | --- |
| **2024.gada 29.augustā** |  **Nr. GND/2024/477** |
|  |  **(protokols Nr. 16; 35.p.)** |

 **Par darbības paplašināšanu adresē Malas ielā 8, Gulbenē, Gulbenes novadā**

Gulbenes novada pašvaldības (turpmāk – Pašvaldība) dokumentu vadības sistēmā 2024.gada 17.jūlijā ar reģistrācijas numuru GND/4.18/24/2423-T reģistrēts SIA “TOLMETS VIDZEME”, reģ. Nr.44103059611, juridiskā adrese: Valmieras iela 20A, Cēsis, Cēsu novads, LV-4101 (turpmāk – Iesniedzējs) 2024. gada iesniegums Nr. 3-05-769, kurā lūgts pieņemt lēmumu par būvniecības un metālu atkritumu pārstrādes darbības uzsākšanu adresē: Malas ielā 8, Gulbenē, Gulbenes novadā (zemes vienības kadastra apzīmējums 5001 009 0357).

Atbilstoši Gulbenes novada pašvaldības domes 2018.gada 27.decembra saistošajiem noteikumiem Nr. 20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) Gulbenes novada teritorijas plānojumā zemes vienībai ar kadastra apzīmējumu 5001 009 0357 (turpmāk – zemes vienība) noteiktais funkcionālais zonējums ir rūpnieciskās apbūves teritorija (R). Rūpnieciskās apbūves teritorija (R) ir funkcionālā zona, ko nosaka, lai nodrošinātu rūpniecības uzņēmumu darbībai un attīstībai nepieciešamo teritorijas organizāciju, inženiertehnisko apgādi un transporta infrastruktūru, kur kā viens no teritorijas galvenajiem izmantošanas veidiem ir atkritumu apsaimniekošanas un pārstrādes uzņēmumu apbūve (13005).

SIA “TOLMETS VIDZEME” 2013. gada 17. jūnijā ir izsniegta atļauja B kategorijas piesārņojošai darbībai Nr. MA13IB0015, metāllūžņu un šķiroto atkritumu savākšanas, uzglabāšanas un pārkraušanas laukums ar adresi Malas iela 8, Gulbene, Gulbenes novads, bet sakarā ar to, ka Iesniedzējs šajā adresē vēlas uzsākt pāršķiroto būvniecības atkritumu un metāllūžņu pārstrādi ir jāveic izmaiņas jau esošajā atļaujā, saskaņā ar Atkritumu apsaimniekošanas likuma 8.panta pirmās daļas 2.punktā noteiktajam, ka Pašvaldība pieņem lēmumus par jaunu sadzīves vai ražošanas atkritumu savākšanas, dalītas vākšanas, šķirošanas, sagatavošanas pārstrādei un reģenerācijas vai apglabāšanas iekārtu un infrastruktūras objektu, kā arī atkritumu poligonu izvietošanu savā administratīvajā teritorijā atbilstoši atkritumu apsaimniekošanas valsts plānam un reģionālajiem plāniem.

Iesniedzēja iesniegumam ir pievienots 2015.gada 2.septembra ražošanas objekta nomas līgums Nr. 2/02-03-1/15-12 (turpmāk – Līgums), saskaņā ar kuru SIA “TOLMETS”, reģ. Nr. 42103022610, sev piederošos īpašumus: Malas ielā 8, Gulbenē, Gulbenes novadā (kadastra Nr. 5001 009 0058), Malas ielā 8A, Gulbenē, Gulbenes novadā (kadastra Nr. 5001 009 0059), Malas ielā 6A, Gulbenē, Gulbenes novadā (kadastra Nr. 5001 009 0345) nodod nomā SIA “TOLMETS VIDZEME”, reģ. Nr.44103059611, uzņēmējdarbības nodrošināšanai, kā arī pievienota Vienošanās pie 2015.gada 2.septembra ražošanas objekta nomas līguma Nr. 2/02-03-1/15-12”, saskaņā ar kuru iepriekš minētā līguma darbības termiņš ir noteikts uz 5 (piecie) gadiem, līdz 2028.gada 30.oktobrim.

Iesniedzēja iesniegumam ir pievienots Valsts vides dienesta (turpmāk – Pārvalde) Paredzētās darbības ietekmes sākotnējais izvērtējums Nr. VI22SI0021 (turpmāk – Izvērtējums), kas ir veikts pamatojoties uz likuma “Par ietekmes uz vidi novērtējumu” 3.2 panta pirmās daļas 1. punktu, 2. pielikuma 11. punkta 21) apakšpunktu (kas noteic, ka sākotnējais izvērtējums nepieciešams atkritumu pārstrādes un apstrādes iekārtām, ja to jauda ir 5 tonnas diennaktī (visas darbības, uz kurām neattiecas šā likuma 1. pielikums)), 10., 11. pantu un Ministru kabineta 2015. gada 13. janvāra noteikumu Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību” 13. punktu. Novērtēšana veikta, balstoties uz Eiropas Savienības sākotnējā izvērtējuma vadlīnijās noteikto pieeju un kritērijiem, kas interpretē Eiropas Parlamenta un Padomes direktīvas 2014/52/ES (ar ko groza Direktīvu 2011/92/ES par dažu sabiedrisku un privātu projektu ietekmes uz vidi novērtējumu) prasības. SIA “TOLMETS VIDZEME” metāllūžņu un šķiroto atkritumu savākšanas, uzglabāšanas un pārkraušanas laukuma atļaujas B kategorijas piesārņojošai darbībai Nr. MA13IB0015 (turpmāk arī Atļauja Nr.MA13IB0015) pieprasīto izmaiņu (ar iesniegumu VVD Nr.AB#426116) sniegtās informācijas ietvaros uzņēmums plāno uzsākt pāršķiroto būvniecības atkritumu un metāllūžņu pārstrādi. Atbilstoši Izvērtējumam ir pieņemts lēmums nepiemērot ietekmes uz vidi novērtējuma procedūru SIA “TOLMETS VIDZEME” paredzētajai darbībai – būvniecības un metālu atkritumu pārstrādes darbībām īpašumā Malas iela 8 (zemes vienība ar kadastra apzīmējumu 50010090357), Gulbenē, Gulbenes novadā. 2022. gada 7. februārī Pārvalde nosūtīja informatīvo paziņojumu par paredzēto darbību Gulbenes novada pašvaldībai un biedrībai “Vides aizsardzības klubs”, kā arī publicēja to Valsts vides dienesta tīmekļa vietnē. Sabiedrības atsauksmes un ierosinājumi nav saņemti. Izvērtējums ir spēkā esošs.

Ievērojot iepriekš minēto un pamatojoties uz Pašvaldību likuma 4.panta pirmās daļas 1.punktu, Atkritumu apsaimniekošanas likuma 8.panta pirmās daļas 2.punktu, kā arī ņemot vērā Attīstības un tautsaimniecības komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATĻAUT SIA “TOLMETS VIDZEME”, reģ. Nr.44103059611, juridiskā adrese: Valmieras iela 20A, Cēsis, Cēsu novads, LV-4101, darbības paplašināšanu adresē: Malas iela 8, Gulbene, Gulbenes novads (nekustamā īpašuma kadastra Nr. 5001 009 0058), ar šādiem darbības veidiem:
	1. metāla atkritumu pārstrāde – plānotie pārstrādes apjomi līdz 28186 tonnām gadā;
	2. būvniecības atkritumu (būvgružu) pārstrāde – plānotie pārstrādes apjomi līdz 50000 tonnām gadā.

2. Lēmumu nosūtīt:

2.1. SIA “TOLMETS VIDZEME”, uz e-pastu: info@tolmetsvidzeme.lv;

2.2. Valsts vides dienesta Atļauju pārvaldei uz e-pastu: ap@vvd.gov.lv.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A. Caunītis